**Espanjan Grand Prix 2000** oli Formula 1 -sarjan osakilpailu, joka ajettiin 7. toukokuuta 2000 Circuit de Catalunyan radalla. Kilpailun voitti Mika Häkkinen, jolle voitto oli kauden ensimmäinen ja uran viidestoista.

Kilpailu
--------

Sekä paalupaikalta lähtenyt Michael Schumacher että toisesta ruudusta lähtenyt Mika Häkkinen saivat molemmat hyvän lähdön. Häkkinen pääsi ensimmäiseen mutkaan tultaessa Schumacherin rinnalle, mutta ei onnistunut pääsemään hänestä ohi. Samaan aikaan Ralf Schumacher sai viidennestä ruudusta hyvän lähdön, ja nousi David Coulthardin ja Rubens Barrichellon ohi kolmanneksi. Samalla Barrichello putosi viidenneksi. Heti ensimmäisellä kierroksella tapahtui ulosajo, kun Pedro Diniz ajoi hiekalle joutuen keskeyttämään. Kierrosta myöhemmin myös Jean Alesi ja Pedro de la Rosa joutuivat keskeyttämään kolaroituaan keskenään. Kierrokselle 17 asti asetelmat pysyivät lähes muuttumattomina, mutta sitten Alexander Wurz, Nick Heidfeld ja Marc Gené kävivät varikolla.

Kierroksella 24 kärkipaikalla ajanut Michael Schumacher tuli varikolle. Toisena ajanut Häkkinen oli aivan Schumacherin takana tämän tullessa varikolle. Varikkopysähdys ei kuitenkaan sujunut aivan suunnitelmien mukaan, vaikka pysähdys oli melko lyhyt. "Tikkarimies" nimittäin nosti "tikkarinsa" Schumacherille lähtöluvan merkiksi, mutta polttoaineletku oli vielä jonkin verran kiinni autossa. Tämän seurauksena tankkaajan jalka jäi oikean takarenkaan alle, ja tankkaaja loukkaantui.

Häkkinen tuli seuraavalla kierroksella varikolle, mutta ei onnistunut ohittamaan Schumacheria. Ensimmäisten varikkopysähdysten aikana Barrichello onnistui nousemaan Coulthardin ohi neljänneksi. Tosin toisten varikkopysähdysten aikana Coulthard onnistui nousemaan sekä Barrichellon että Ralf Schumacherin ohi kolmanneksi. Michael Schumacher ja Häkkinen tulivat toisille varikkokäynneilleen samalla kierroksella. Schumacherin pysähdys ei taaskaan sujunut ongelmitta, sillä polttoaineletkua ei heti saatu kiinnitettyä autoon. Tämän seurauksena hänen pysähdyksensä kesti peräti 17,5 sekuntia. Mika onnistui näin pääsemään hänen ohitseen. Seuraavan kerran, kun maaliviiva ylitettiin, oli heidän välinen eronsa jo yli kymmenen sekuntia.

Toisena ajanut Schumacher jäi pikkuhiljaa Mikalle koko ajan, ja kolmantena ajanut Coulthard ajoi hänet kiinni. Coulthard yritti Schumacherista ohi pääsuoran päässä, mutta ei siinä onnistunut. Ensimmäisestä ja toisesta mutkasta ulos tultaessa Schumacherin auto hieman luisui, minkä takia Coulthard pääsi toistamiseen yrittämään ohitusta siinä taaskaan onnistumatta. Schumacherin hidas vauhti johtui pitkälti kuumiin olosuhteisiin nähden vääränlaisista rengasseoksesta. Seuraavalla kierroksella David yritti taas Michaelista ohi pääsuoran päässä tällä kertaa siinä onnistuen. Pian Ralf Schumacher ja Barrichellokin saavuttivat Michaelin. Mutkassa 10 Ralf lähti ohittamaan Michaelia sisäpuolelta. Michael kuitenkin pysyi rinnalla, ja mutkaan 11 tullessa Ralf oli ulkopuolella. Michaelin ja mutkan sisäreunan väliin jäi tilaa, minkä Barrichello käytti hyvin hyödykseen ja meni molemmista ohi nousten kolmanneksi. Myös Ralf onnistui pääsemään Michaelista ohi. Kierroksen päätteeksi Michael tuli varikolle vaihdattamaan renkaansa parempiin seoksiin.

Kärkikuljettajien järjestys pysyi loppuun asti samana. Nopeimman kierroksen kilpailussa ajoi Mika Häkkinen ajalla 1,24.470.

Tulokset
--------


| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 1 | Suomi **Mika Häkkinen** | **McLaren-Mercedes** | 65 | 1'33:55.390 | 2 | **10** |
| 2 | 2 | Iso-Britannia **David Coulthard** | **McLaren-Mercedes** | 65 | 16.066 | 4 | **6** |
| 3 | 4 | Brasilia **Rubens Barrichello** | **Ferrari** | 65 | 29.112 | 3 | **4** |
| 4 | 9 | Saksa **Ralf Schumacher** | **Williams-BMW** | 65 | 37.311 | 5 | **3** |
| 5 | 3 | Saksa **Michael Schumacher** | **Ferrari** | 65 | 47.983 | 1 | **2** |
| 6 | 5 | Saksa **Heinz-Harald Frentzen** | **Jordan-Mugen-Honda** | 65 | +1:21.925 | 8 | **1** |
| 7 | 17 | Suomi Mika Salo | Sauber-Petronas | 64 | +1 krs. | 12 |   |
| 8 | 23 | Brasilia Ricardo Zonta | BAR-Honda | 64 | +1 krs. | 16 |   |
| 9 | 11 | Italia Giancarlo Fisichella | Benetton-Playlife | 64 | +1 krs. | 13 |   |
| 10 | 12 | Itävalta Alexander Wurz | Benetton-Playlife | 64 | +1 krs. | 18 |   |
| 11 | 7 | Iso-Britannia Eddie Irvine | Jaguar-Cosworth | 64 | +1 krs. | 9 |   |
| 12 | 6 | Italia Jarno Trulli | Jordan-Mugen-Honda | 64 | +1 krs. | 7 |   |
| 13 | 8 | Iso-Britannia Johnny Herbert | Jaguar-Cosworth | 64 | +1 krs. | 14 |   |
| 14 | 20 | Espanja Marc Gené | Minardi-Fondmetal | 63 | +2 krs. | 20 |   |
| 15 | 21 | Argentiina Gaston Mazzacane | Minardi-Fondmetal | 63 | +2 krs. | 21 |   |
| 16 | 15 | Saksa Nick Heidfeld | Prost-Peugeot | 62 | +3 krs. | 19 |   |
| 17 | 10 | Iso-Britannia Jenson Button | Williams-BMW | 61 | Moottori | 10 |   |
| Kesk. | 19 | Alankomaat Jos Verstappen | Arrows-Supertec | 25 | Vaihdelaatikko | 11 |   |
| Kesk. | 22 | Kanada Jacques Villeneuve | BAR-Honda | 21 | Hydrauliikka | 6 |   |
| Kesk. | 14 | Ranska Jean Alesi | Prost-Peugeot | 1 | Kolari | 17 |   |
| Kesk. | 18 | Espanja Pedro de la Rosa | Arrows-Supertec | 1 | Kolari | 22 |   |
| Kesk. | 16 | Brasilia Pedro Diniz | Sauber-Petronas | 0 | Ulosajo | 15 |   |

Lähteet
-------

1. ↑  2000 Spanish Grand Prix

EspanjaFormula 1 -luokan Espanjan Grand Prix’t

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1950-luku | *1950* | 1951 | *1952* | *1953* | 1954 | *1955* | *1956* | *1957* | *1958* | *1959* |
| 1960-luku | *1960* | *1961* | *1962* | *1963* | *1964* | *1965* | *1966* | *1967* | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | *1980* | 1981 | *1982* | *1983* | *1984* | *1985* | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 |
| Radat | Circuit de Pedralbes (1951, 1954)Circuito del Jarama (1968, 1970, 1972, 1974, 1976–1979, 1981)Circuit de Montjuïc (1969, 1971, 1973, 1975)Circuito Permanente de Jerez (1986–1990)Circuit de Catalunya (1991–) |

Formula 1 -kausi 2000

|  |  |  |  |  |  |
| --- | --- | --- | --- | --- | --- |
|  Australia |  Brasilia |  San Marino |  Britannia |  Espanja |  Eurooppa |
|  Monaco |  Kanada |  Ranska |  Itävalta |  Saksa |  Unkari |
|  Belgia |  Italia |  Yhdysvallat |  Japani |  Malesia |